[{"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Kvar studentaj aktivuloj arestitaj en Hongkongo pro mesag\u0302oj en sociaj medioj kiuj \u201cincitus al secesio\u201d"}, {"text_idx": "#000008", "text": "La originala versio de tiu c\u0302i artikolo estis publikigita en Hong Kong Free Press [Honkonga Libera Gazetaro] la 29-an de julio 2020. La jena redaktita versio estas publikigita en Global Voices [Tutmondaj Voc\u0302oj] pere de enhavopartnereca interkonsento."}, {"text_idx": "#000009", "text": "Surbaze de la nova leg\u0302o pri nacia sekureco [en] promulgita la 1-an de julio, la j\u0302us kreita polica tac\u0302mento pri nacia sekureco arestis kvar junulojn kies ag\u0302oj estas inter 16 kaj 32, pro suspekto pri incitato al secesio. La indico kiu kondukis al iliaj arestoj estis bazita sur la enhavo kiu rilatas al kontoj en sociaj retejoj."}, {"text_idx": "#000010", "text": "Tony Chung, la 19-jarag\u0302a eksa respondeculo de la honkonga por-sendependisma grupo Studentlocalism [zh], estas unu el la arestitoj. Ho Nok-hang, la iama proparolanto de Studentlocalism kaj Yanni Ho, eks-membro de la sama grupo, ankau\u0306 estis kunprenitaj de agentoj de la nacia sekureco."}, {"text_idx": "#000011", "text": "La por-sendependisma grupo deklaris ke g\u0302i disigis kaj eksigis c\u0302iujn Hongkongajn membrojn kun tuja efiko la 30-an de junio, unu tagon antau\u0306 la leg\u0302o pri nacia sekureco estis promulgita en Hongkongo."}, {"text_idx": "#000013", "text": "Estas la unua fojo, ke la nova polica departemento pri nacia sekureco de Hongkongo agas kontrau\u0306 politika grupo, kaj arestas g\u0302iajn s\u0302ajnajn filiojn citante la pridiskutatan leg\u0302aron, kiu krimigas subfosadon, secesion, terorismon kaj koluziojn kun eksterlandaj potencoj [en]. Jeffie Lam, la korespondanto de South China Morning Post, klarigis en Twitter:"}, {"text_idx": "#000014", "text": "This is huge: Tony Chung of Studentlocalism was arrested by national security officers for inciting secession, his group says. Previous NSL arrests were made during protests. This could be the first arrest made following police\u2019s investigation. He is 19. /hWb6vPs4Id"}, {"text_idx": "#000015", "text": "Tio estas gravega: Tony Chung de Studentlocalism estis arestita de naciaj sekurecaj oficistoj pro instigo al secesio, diras lia grupo. Antau\u0306aj NSL-arestoj estis faritaj dum protestoj. Tio c\u0302i povus esti la unua aresto farita post polica enketo. Li estas 19-jarag\u0302a. /hWb6vPs4Id"}, {"text_idx": "#000017", "text": "Pasintmonate Pekino promulgis leg\u0302ojn por malhelpi, c\u0302esigi kaj puni konduton en Honkongo, kiun g\u0302i opinias minaco por la nacia sekureco. La leg\u0302aro estis enmetita en la mini-konstitucion de la urbo, preterirante la lokan parlamenton kaj donante al polico vastajn novajn rajtojn [en]."}, {"text_idx": "#000018", "text": "Steve Li, supera inspektoro de la departemento pri nacia sekureco de la polico, diris al la gazetaro, ke tri viroj kaj unu ino en la ag\u0302o de 16 g\u0302is 21 jaroj estis arestitaj. Li ankau\u0306 deklaris, ke la arestoj bazig\u0302is sur la speco de enhavo de iuj kontoj en sociaj retejoj, kiuj estas ligitaj al Studentlocalism. La rilataj mesag\u0302oj sugestis, ke ili uzos c\u0302iujn rimedojn por fondi Respublikon de Honkongo, kaj kunigi c\u0302iujn sendependajn politikajn grupojn."}, {"text_idx": "#000020", "text": "Our sources and investigation show that the group recently announced on social media they would set up an organisation that advocates Hong Kong independence."}, {"text_idx": "#000021", "text": "Niaj fontoj kaj enketoj montras, ke la grupo j\u0302us anoncis pere de sociaj retejoj, ke ili starigos organizaj\u0302on, kiu rekomendas la sendependecon de Hongkongo."}, {"text_idx": "#000022", "text": "Li emfazis, ke la enhavo estis afis\u0302ita post la leg\u0302o pri sekureco, kvankam li ne diris specife pri kiu grupo au\u0306 mesag\u0302oj temis. Ekzilita hongkonga aktivulo Nathan Law esprimis sian indignon:"}, {"text_idx": "#000023", "text": "So students are arrested because of a SOCIAL MEDIA POST. Bloody hell. How vulnerable a country is to be afraid of a post by a group of teenagers. "}, {"text_idx": "#000028", "text": "La 17-an de julio grupo nomata \u201cStudentlocalism US Division\u201d anoncis [en] sian ekziston en sociaj retejoj per membriga formularo."}, {"text_idx": "#000032", "text": "\u2014 \u5b78\u751f\u52d5\u6e90 Studentlocalism (@studentlocalism) July 20, 2020"}, {"text_idx": "#000035", "text": "\u2013 \u5b78\u751f \u52d5 \u6e90 Studentlocalism (@studentlocalism), la 20-an de julio 2020"}, {"text_idx": "#000036", "text": "G\u0302i diris, ke la usona filio \u201cantau\u0306enigos nian pledon por hongkonga sendependeco al hongkongaj s\u0302tatanoj en Usono kaj liberemaj usonanoj, konvinkos [Usonon] subteni nian revon pri hongkonga sendependeco ... [kaj helpi] al hongkonganoj reakiri nian merititan mem-determinadon, eventuale atingante ke Hongkongo akiras sendependecon\u201d."}, {"text_idx": "#000037", "text": "Tony Chung pli frue estis arestita en 2019 [en], post kiam li supozeble forprenis c\u0302inan nacian flagon de g\u0302ia stango."}, {"text_idx": "#000038", "text": "Plej novaj artikoloj pri Orienta Azio"}, {"text_idx": "#000039", "text": "La kau\u0306zoj de estig\u0302o de la mito pri la kantona kiel pli au\u0306tentika c\u0302ina lingvo"}, {"text_idx": "#000040", "text": "Dokumenta filmo el Tajvano prezentas forgesitan historion de vjetnama rifug\u0302ejo en la 1970-aj jaroj"}, {"text_idx": "#000041", "text": "C\u0302u Tajvano estas neagnoskita lando?"}]